Dicèmmiru 2007

2 di dicèmmiru, duminicadìa
Russia: Vladimir Putin vinci l'elezzioni parramintari ma cci nni vennu dinunziati li mbrogghi

3 di dicèmmiru, linidìa
Enna: Lu boss mafiusu Daniele Emmanuello, ricircatu di na dicina d'anni, e unu tra li cchiù piriculusi latitanti 'n circulazzioni, fu ammazzatu na mentri chi la Polizzia tintava d'arristallu.

5 di dicèmmiru, mercuridìa
Catania: Ntî n'opirazzioni contra la mafia circa 70 pirsuni foru arristati, tra cui lu figghiu di Nittu Santapaula.

8 di dicèmmiru, sabbatudìa
Girmania: La virsioni dâ Wikipedia tudisca veni dinunziata pû fattu c'ammustra li sìmmuli nazzìstici

11 di dicèmmiru, martidìa
Algeri: Nu dòppiu attintatu kamikazi, attribbuitu a al-Qaida fa 22 morti.

18 di dicèmmiru, martidìa
Nova York: L'Assimbrea ginirali di l'ONU appruvau la risuluzzioni pâ muratòria contru a la pena di morti ntô munnu cu 104 voti a favuri, 54 cuntrari e 29 astinuti. La risuluzzioni vinni appruvata a li 11.45, ura di Nova York.

19 di dicèmmiru, mercuridìa
Lampidusa: Na varcuni cu 211 immigrati clannistini fu firmatu dâ Guardia di Finanza a 5 migghia di l'ìsula e accumpagnatu ô portu.

21 di dicèmmiru, venniridìa
Bruxelles: Li frunteri di na dicina di paisi di l'Unioni Europea forru graputi definitivamenti. Sti paisi tràsunu ntâ zona Schengen, nu trattatu chi garantisci la lìbbira circulazzioni a tutti li cittadini dî paisi chi ni fannu parti. Tra li paisi chi trasunu ntî Schengen c'e' Malta, chi supprimi li furmalità di dugana ntî liami marittimi câ Sicilia.

27 di dicèmmiru, jovidìa
Pakistan-Islamabad: Benazir Bhutto, la capa di l'upposizzioni pachistana, vinni ammazzata oggi cu un corpu d'arma di focu sparatu di nu kamikaze ca doppu ca sparau,  si fici sautari nta l'ària ammazzannu n'àutri 15 pirsuni.

Viditi puru
 Nuvèmmiru 2007
 Jinnaru 2008
 2007

Catigurìa:Dicèmmiru
Catigurìa:Nutizzî
Catigurìa:2007
Catigurìa:Abbinimenti